Saatchi & Saatchi

Saatchi & Saatchi (בעברית: סאצ'י וסאצ'י) היא חברה בריטית-אמריקאית בתחום השיווק והפרסום. היא הוקמה בלונדון בשנת 1970. חברת האם שלה Saatchi & Saatchi PLC הייתה רשומה למסחר בבורסה לניירות ערך בניו יורק בשנים 1976–1994 ותקופה מסוימת הייתה כלולה במדד FTSE 100. Saatchi & Saatchi נרכשה על ידי קבוצת פובליסיס הצרפתית בשנת 2000. החל משנת 2005 היא חברה פרטית בבעך. החברה הוקמה על ידי האחים מוריס וצ'ארלס סאצ'י בשנת 1970, שנולדו בבגדד למשפחה יהודית מבוססת שהגרה לאנגליה בשנת 1947. החברה הוקמה כאשר בבעלותם של האחים המייסדים היו 80% מהמניות. המשרד עבד כסוכנות משנה למשרדי פרסום גדולים ועם הזמן רכש לקוחות להם נתן שרות מלא. באותה תקופה המשרד יצר את הפרסומת המפורסמת ביותר שלו the Pregnant Man עבור משרד הבריאות בריטי. בשנת 1975 המשרד התאחד עם Garland Compton. לקבלת מימון לרכישה האחים הקטינו את חלקם בחברה ל-36%. לחברה זו היו לקוחות גדולים דוגמת פרוקטר אנד גמבל, ג'ילט ו-שוופס. לאחר האיחוד המשרד הפך להיות החמישי בגודלו בבריטניה. בשנת 1979 המשרד הוביל מסע פרסום Labour Isn't Working עבור המפלגה השמרנית של בריטניה שזכתה בבחירות. כמו כן הוא זכה בחוזה עם בריטיש איירוויז. בשנים 1972–1987 חברה רכשה 35 משרדי פרסום. בשנת 1986 נרכשה חברת גרטנר העוסקת בייעוץ והחברה הפכה לקבוצת הפרסום הגדולה בעולם. בשנת 1985, ניהלה החברה את מסע הפרסום של רשת התקשורת הסלולרית הראשונה בבריטניה, שהקימה חברת וודאפון. מודעות הפרסום שיצרה לחברה הציגו איש עסקים הנוהג בפרארי בצירוף הסלוגן: "You can be in when you’re out". בשנת 1988 החלו בעיות בחברה. חלק מהלקוחות הגדולים עזבו אותה. בין המשרדים שנרכשו היו ניגודי עניינים. בשנת 1987 האחים ניסו לרכוש Midland Bank שהוא הרביעי בגודלו בבריטניה. העסקה לא יצאה לפועל ומניית החברה ירדה ב-6.2% ביומיים. בשנת 1987 במהלך יום שני השחור החברה איבדה שליש מערכה. אמנם החברה התאוששה בשנת 1988 אך בשנת 1989 היא פיטרה 800 עובדים, כ-6% מכוח אדם שלה. בשנת 1995 הדיחו חברי דירקטוריון את מוריס מתפקיד היו"ר, וצ'ארלס התפטר אחריו. הם הקימו מיד אחר כך חברת פרסום חדשה בשם M&C Saatchi. חלק משמעותי של עובדי החברה עברו לחברה החדשה. באותה שנה גם שונה שם חברת האם הציבורית של הקבוצה (Saatchi & Saatchi PLC) ל"קבוצת התקשורת קורדיאנט" (Cordiant Communications Group), ועסקי הקבוצה חלקו לשתי חטיבות, חטיבת פרסום וחטיבת מחקרי שוק ודעת קהל. השם סאצ'י וסאצ'י נשמר לשם חטיבת פרסום, חברת האם פעלה כחברת החזקות. באותה תקופה הפך השוק האמריקאי לשוק העיקרי של הקבוצה וייצג כ-50% מהכנסותיה. בשנת 1997 קווין רוברטס מונה למנכ"ל החברה ובהמשך העביר את המטה לניו יורק. בנוסף הודיע על פיצול הקבוצה לשלוש חברות עצמאיות, ששתיים מהן, סאצ'י אנד סאצ'י ובייטס וורלדווייד, ייסחרו בנפרד בבורסת לונדון. השלישית, זנית מדיה, תהיה בבעלות שווה שלהן. במאי אותה שנה רכש אל-וליד בן טלאל 3% ממניותת חברת האם "קורדיאנט". בשנת 2000 החברה נרכשה על ידי קבוצת הפרסום הצרפתית "פובליסיס", אך רוברטס נותר המנכ"ל שלה. עם מעבר של וונדיס ו-JC Penney לניהול ממשרד בניו יורק, המשרד של לונדון ירד מרשימת עשרת משרדים גדולים של בריטניה. בשנת 2007 פובליסיס החליטה לאחד את משרד פלון וורלדווייד (Fallon Worldwide) שהיה בבעלותה עם סאצ'י וסאצ'י. רוברטס מונה למנכ"ל של Saatchi & Saatchi-Fallon (SSF Group). באותה שנה זכתה בחוזה פרסום עם חברת הממתקים קדבורי. בעקבות השינויים בשוק הפרסום, החברה נכנסה לפרסום באמצעי תקשורת דיגיטליים. בשנת 2017 Fallon הופרדה ועברה לניהול חברה אחרת בבעלות "פובליסיס". באוגוסט 2016 הושעה מתפקידו יו"ר הקבוצה קווין רוברטס לאחר שאמר בראיון לאתר ביזנס אינסיידר, כי הוא לא משקיע זמן בסוגיות אפליה מגדרית בחברה, משום ש"מעולם לא היו לנו בעיות כאלה". הוא אמר כי אינו רואה את היעדרן של נשים מתפקידים ניהוליים כבעיה, והוסיף כי המצב גרוע הרבה יותר במגזרים כמו המגזר הפיננסי, שבו "יש בעיות משמאל, מימין ובמרכז". כמה ימים אחר כך התפטר לאחר כמעט 20 שנה בתפקיד. כיום משרדי החברה פזורים בכ-80 מדינות. המשרד הראשי בארצות הברית ממוקם בטורנס. בין לקוחות החברה טויוטה ופרוקטר אנד גמבל. פעילות החברה בישראל החלה בשת 1994, כאשר משרד הפרסום באומן-בר-ריבנאי חתם על הסכם ייצוג עם חברת הבת של הקבוצה "בייטס", בעקבות הסכם זה משרד באומן-בר-ריבנאי גם החל לייצג את "סאצ'י אנד סאצ'י" והקים פעילות מקומית של חברת רכישת המדיה "זניט", שגם הייתה בבעלות הקבוצה. בעקבות הפיצול בין "בייטס" ל"סאצ'י אנד סאצ'י" ב-1997, באומן-בר-ריבנאי הפסיק לייצג את "בייטס", אך המשיך לייצג את חברת האחות "סאצ'י אנד סאצ'י", במטרה להמשיך לנהל את תקציב הפרסום בישראל של תאגיד פרוקטר אנד גמבל, שהיה לקוח עוגן של "סאצ'י אנד סאצ'י". במשך מספר שנים ביקשה קבוצת "פובליסיס" לרכוש את השליטה במשרד "באומן-בר-ריבנאי". "פובליסיס" שרכשה את משרד "סאצ'י אנד סאצ'י" ב-2002, ביקשה להופך את המשרד לסניף מקומי שלו, אך המהלך לא יצא לפועל. עם זאת במרץ 2005, משרד באומן-בר-ריבנאי הקים בישראל חברת פרסום באינטרנט תוך שימוש במותג "סאצ'י", בשם "סאצ'י אינטראקטיב". בנוסף מכר המשרד פרסומות שהפיק בישראל לשימוש "סאצ'י" ברחבי העולם. בדצמבר 2005, עורר מנכ"ל סאצ'י אנד סאצ'י קווין רוברטס, סערה בישראל, לאחר שאמר במהלך הרצאתו בוועידת ישראל לעסקים של העיתון "גלובס", כי "מאז שהגעתי לישראל ראיתי עשרות פרסומות - הכל זבל". במרץ 2012, רכשה "פובליסיס" את משרד "באומן-בר-ריבנאי" ושילבה אותו בתוך פעילות הקבוצה בישראל. ומשרד "סאצ'י אנד סאצ'י" חדל מלהיות מיוצג בישראל בנפרד. האחים סאצ'י חזרו לפעול בישראל ב-2015, עם חברתם "M&C Saatchi", שרכשה את עיקר המניות במשרד הפרסום בן-נתן גולן של ענת בן נתן וצור גולן – אליהם הצטרף אלון הוכדורף כשותף שלישי ומנכ"ל המשרד. אתר האינטרנט הרשמי של Saatchi & Saatchi (באנגלית) Saatchi & Saatchi, ברשת החברתית אקס (טוויטר) Saatchi & Saatchi, ברשת החברתית אינסטגרם נורית שר, חברת הפרסום הבינלאומית סאצ'י אנד סאצ'י תנהל קמפיין עולמי עבור חברת Informix Software, באתר TheMarker‏, 30 בינואר 2001 דפנה מאור, סאצ'י אנד סאצ'י קיבלה את תיק הפרסום של פמפרס המוערך ב-75 מ' ד' לאחר שהיה 40 שנה בידי ד'ארסי מאסיוס, באתר TheMarker‏, 8 באפריל 2002 איילה צורף, דורון טל פורש מניהול סאצ'י אינטראקטיב, באתר TheMarker‏, 26 באוגוסט 2009 Goldman, Kevin Conflicting Accounts – The Creation & Crash of the Saatchi & Saatchi Empire, Simon & Schuster, New York, 1997 ISBN 0-684-83553-3 איי אונליין, פובליסיס הצרפתית רוכשת את סאצ'י אנד סאצ'י הבריטית ב- 1.9 מיליארד דולר, באתר TheMarker‏, 20 ביוני 2000 רונית יואלי, נפילתה הגדולה של סאצ'י, חדשות, 4 במרץ 1990 Advertising Inside Out, Philip Kleinman. רויטרס, האחים סאצ'י שוקלים חזרה לבורסה עם הנפקה של סוכנות הפרסום M&C סאצ'י, באתר TheMarker‏, 25 במרץ 2004 סאצ'י אנד סאצ׳י: 450 מיליון דולר עבור חברת פרסום, חדשות, 15 במאי 1986 חלום שהתגשם: מספר 1 בעולם הפירסום, מעריב, 3 ביוני 1986 הגרדיאן, היום לפני 30 שנה: שיחת הטלפון שעשתה היסטוריה בבריטניה, באתר TheMarker‏, 1 בינואר 2015 נפילתם ועלייתם של האחים סאצ'י, באתר גלובס, 15 באפריל 1997 דוד לפקין, האחים סאצ'י בצרות, מעריב, 31 במרץ 1989 סאצ'י בלי סאצ'י, באתר גלובס, 20 ביולי 1998 סאצ'י אנד סאצ'י מתגברת את הסניף בארה"ב, באתר גלובס, 19 בדצמבר 1996 עפרה שלו, לובש חליפות ארמאני, מקלל, יורה ומשלהב, באתר הארץ, 4 בדצמבר 2005 ורד שרון-ריבלין, ‏98' בפירסום: האנשים, האירועים והמיזוגים שעשו את השנה, באתר גלובס, 31 בדצמבר 1998 בלומברג, לונדון, ‏הנסיך אל-ואליד רכש %3 ויותר ממניות חברת הפירסום קורדיאנט, באתר גלובס, 14 במאי 1997 רונן לב, ‏פובליסיס רוכשת את סאצ'י אנד סאצ'י ב-2 מיליארד אירו, באתר גלובס, 20 ביוני 2000 איי אונליין, פובליסיס הצרפתית רוכשת את סאצ'י אנד סאצ'י הבריטית ב- 1.9 מיליארד דולר, באתר TheMarker‏, 20 ביוני 2000 בלומברג, הבכיר אמר כי אינו מוטרד מבעיות אפליה מגדרית בחברה שלו – והושעה מתפקידו, באתר TheMarker‏, 1 באוגוסט 2016 בלומברג, התפטר יו"ר חברת הפרסום שאמר כי אינו מוטרד מאפליה מגדרית, באתר TheMarker‏, 3 באוגוסט 2016 ורד שרון ריבלין, ‏נשיא סאצ'י אנד סאצ'י מגיע לארץ לדון בשותפות עם באומן-בר-ריבנאי, באתר גלובס, 10 בנובמבר 1997 ורד שרון-ריבלין, ‏בעקבות הפיצול בין בייטס לסאצ'י אנד סאצ'י: באומן-בר-ריבנאי יפסיק לייצג את סוכנות הפירסום בייטס, באתר גלובס, 13 בדצמבר 1998 איילה צורף, פובליסיס במו"מ לרכישת השליטה בבאומן, באתר הארץ, 21 ביולי 2004 איתן אבריאל, המו"מ באומן-פובליסיס: כמה שווה משרד פרסום?, באתר TheMarker‏, 25 ביולי 2004 ענת ביין, פובליסיס במו"מ לרכישת מניות בבאומן-בר-ריבנאי, באתר TheMarker‏, 28 בנובמבר 2001 איילה צורף, פובליסיס העולמית צפויה לפעול בשני מותגים בישראל: אריאלי ובאומן, באתר TheMarker‏, 26 ביולי 2004 איילה צורף, משרד הפרסום באומן-בר-ריבנאי מקים חברת פרסום אינטראקטיווית - סאצ'י אינטראקטיב, באתר TheMarker‏, 2 במרץ 2005 איילה צורף, בעקבות הקמת סאצ'י אינטראקטיב: החל החיזור אחרי תקציבי הפרסום, באתר הארץ, 9 באוגוסט 2005 איילה צורף, באומן בר ריבנאי מכר סרטי פרסומת של "אריאל" לסאצ'י & סאצ'י בחו"ל, באתר TheMarker‏, 16 במרץ 2004 איילה צורף, מנכ"ל סאצ'י & סאצ'י: "מאז שהגעתי לישראל ראיתי עשרות פרסומות - הכל זבל", באתר TheMarker‏, 4 בדצמבר 2005 איילה צורף, הפרסומאים הישראלים אינם אדישים: "אמירות מנכ"ל סאצ'י & סאצ'י הן בורות, זלזול ושחצנות", באתר TheMarker‏, 5 בדצמבר 2005 נתי טוקר, פובלסיס תרכוש את באומן בר ריבנאי; הערכות: תשלם עד 50 מיליון דולר, באתר TheMarker‏, 5 במרץ 2012 נתי טוקר, משרד פרסום חדש נולד: תקציב דלק יטופל ב-M&C SAATCHI, באתר TheMarker‏, 13 באפריל 2015